વડાપ્રધાને કહ્યું હતું કે આજે લાલ કિલ્લા પરથી હું ખુશખબર આપવા માગુ છું. આપણો દેશ અંતરિક્ષની દુનિયામાં પ્રગતિ કરી રહ્યો છે. આપણે સપનું જોયું છે કે, 2022માં આઝાદીના 75 વર્ષ પૂર્ણ થવાની ખુશીમાં અથવા તેના પહેલાં ભારતનું કોઈ સંતાન પછી તે દીકરો હોય કે દીકરી તે અંતરિક્ષમાં જશે. હાથમાં ત્રિરંગો લઈને જશે. આઝાદીના 75 વર્ષ પૂરાં થતાં પહેલાં આ સપનાને પૂર્ણ કરવાનું છે. ભારતના વૈજ્ઞાનિકોએ મંગળયાનથી લઈને અત્યાર સુધી તેમની તાકાતનો પરિચય કરાવ્યો છે. જ્યારે આપણે માનવ સહિત અંતરિક્ષ યાન લઈને જઈશું ત્યારે ભારત અંતરિક્ષમાં માનવ યાન લઈને જનાર દુનિયાનો ચોથો દેશ બનશે.